section_heading: Prvi svjetski rat
paragraph_text: U kolovozu 1916. postaje načelnikom operativnog odjela Glavnog stožera zamijenivši na tom mjestu Gerharda Tappena. Usko surađuje sa zamjenikom načelnika Glavnog stožera Erichom Ludendorffom u planiranju njemačkih operacija u tom razdoblju. Dana 11. prosinca 1916. odlikovan je ordenom Pour le Mérite, dok je u prosincu 1917. nakon uspješne ofenzive kod Kobarida promaknut u čin potpukovnika. Nakon neuspjeha njemačkih Proljetnih ofenziva u rujnu 1918. imenovan je načelnikom stožera 5. armije kojom je zapovijedao Georg von der Marwitz. Navedenu dužnost obnašao je sve do kraja rata.